Teroristinė ataka prieš Irako parlamentą (2007 m.)

Teroristinis išpuolis prieš Irako parlamentą buvo įvykdytas 2007 m. balandžio 12 d. Bagdado ypač saugojamoje „Žaliojoje zonoje“. Šioje zonoje įsikūrę parlamento rūmai, bei daug valdžios institucijų ir Jungtinių Valstijų ambasada. Sprogmenys buvo detonuoti, manoma savižudžio sprogdintojo, pastato restorane, praėjus vos 10 minučių nuo deputatų pietų meto pradžios.

Aukos 
Pagal pirmuosius pranešimus sprogimo metu žuvo 8 žmonės ir mažiausiai 23 buvo sužeisti. Tarp aukų buvo ir du parlamento nariai: sunitų Nacionalinio dialogo tarybos narys Mohammedas Hasanas Avadas ir Taha al-Liheibi, priklausantis Irako Susitarimo frontui.

Balandžio 13 d. JAV kariuomenė pranešė, kad žuvo tik Mohamedas Avadas ir sužeisti 22 žmonės.

Atsakomybė 
Įtariama, kad prie išpuolio galėjo prisidėti vienas iš žuvusių parlamentarų asmens sargybinių.

Balandžio 13 d. sukilėlių grupė Islamo valstybė Irake islamistų interneto svetainėje paskelbė, kad ataką organizavo jie. Nėra tikrai aišku, ar tai tikrai šios organizacijos darbas ar tik prisiimami nuopelnai.

Išnašos

Nuorodos 
 „Bombos nugriaudėjo pačioje Irako parlamento širdyje“ JK dienraštis „Times“
 „Sprogimas trenkia į Irako parlamentą: 2 žūva“ JAV dienraštis „Washington Post“
 „Sprogimas Irako parlamento kavinėje“ JK nacionalinis transliuotojas BBC

Terorizmas Irake
Irako karas
Bagdadas
Islamo terorizmas